laion/Wikipedia-Exotic huggingface dataset:
סקוט קורץ

סקוט ר. קורץ (באנגלית: Scott R. Kurtz; נולד ב-15 במרץ 1971) הוא קומיקסאי רשת אמריקאי. הוא מוכר בזכות יצירת רצועת הקומיקס המקוון היומי PvP. קורץ הוא בין הקומיקסאים המקצועיים הראשונים שלמעשה התפרנסו מהוובקומיקס שלהם. קורץ נולד למשק בית קתולי בווטסנוויל, קליפורניה. הוא למד באוניברסיטת צפון טקסס, שם יצר ופרסם קומיקס "Captain Amazing" מדי יום בעיתון הסטודנטים צפון טקסס דיילי. הקומיקס רץ במשך ארבעה סמסטרים. עבודתיו הראשונות באינטרנט היו Tales from the Tavern, Wedlock, ו-Samwise אותן החל בשנת 1998. קורץ גם כתב יחד עם אהרון ויליאמס את הקומיקס "Truth, Justin and the American way". הוא השיק את PvP ב-4 במאי 1998 עבור חברת גיימינג. ביוני 1999, קורץ עיצב מחדש את הרצועה והשיק אותה מחדש. לגרסה המקוונת יש קהל של כ-150,000 קוראים.[דרוש מקור] בחודש מרץ 2000, הוא השיק גרסה מודפסת בתור קומיקס דו-חודשי עבור Dork Storm Press. לאחר שפרסם את הגרסה המודפסת של PvP במשך שמונה שנים באמצעות אימג' קומיקס, הוא החל לפרסם את הקומיקס בעצמו, וציין כי הדבר נבע מירידה טבעית בקהל הקוראים של הגרסה המודפסת והגדלתה של הגרסה המקוונת. חברת ההוצאה לאור העצמית שלו, "Toonhound Studios LLC", היא ישות בטקסס עם פעילות בסיאטל. קורץ יצר ספין-אוף ובקומיקס של PvP בשנת 2013, שכותרתו Table Titans. הוא גם כתב את "The Trenches" יחד עם ג'רי הולקינס ומייק קרחוליק. "The Trenches" היה קומיקס על העבודה בתעשיית משחקי הווידאו שנמשכה בין השנים 2011–2016. קורץ גילם את דמות של לוחם גמד Binwin Bronzebottom ב-"Acquisitions Incorporated", פודקאסט ומופע חי הקשור למבוכים ודרקונים. בשנת 2013, קורץ שיתף פעולה עם קריס שטראוב כדי לכתוב ולהפיק סדרת אנימציה עבור ShiftyLook המבוססת על משחק הווידאו "Mappy", שכותרתו "Mappy: The Beat", כשקורץ גם גילם בקולו כמה מהדמויות. קורץ התגורר בקנמור, וושינגטון עד שעבר לסיאטל, שם עבד ממשרדי פני ארקייד במשך יותר משנה. כעת הוא עובד מהבית. 2005: מועמד, פרס אייזנר, הסופר / האמן הטוב ביותר – הומור – אימג' קומיקס, PvP 2005: פרס איגל, קומיקס בחירת הקהל מבוסס אינטרנט – PvP 2006: פרס אייזנר, הקומיקס הדיגיטלי הטוב ביותר – PvP 2010: פרס הארווי, יצירת הקומיקס המקוונת הטובה ביותר – PvP אתר האינטרנט הרשמי של סקוט קורץ (באנגלית) סקוט קורץ, ברשת החברתית אקס (טוויטר) סקוט קורץ, ברשת החברתית אינסטגרם סקוט קורץ, באתר למביק Kurtz, Scott. "DOB Confirmed". Twitter. נבדק ב-30 בנובמבר 2015. {{cite web}}: (עזרה) Jayme Lynn Blaschke, Voices of Vision: Creators Of Science Fiction And Fantasy Speak, University of Nebraska (2005) סקוט קורץ, באתר OCLC (באנגלית) ISBN 0803262396 Cavna, Michael (2011-08-12). "Hot New Webcomic: 'Penny Arcade' & 'PvP' creators tap readers' 'horror stories' with 'The Trenches'". The Washington Post. Hiller, Ryan (2015-09-14). "Acquisitions Incorporated From PAX Prime 2015 Available to View!". Geekdad.com. Johnston, Rich (2012-07-14). "ShiftyLook Moves Into Cartoons – Bravoman, Jim Zub, Scott Kurtz And More". Bleeding Cool. Kurtz, Scott. "twitter.com/pvponline". Twitter.com. נבדק ב-11 ביוני 2014. {{cite web}}: (עזרה)
גדר גבול

גדר גבול או גדר הפרדה או חומת הפרדה הוא מחסום הפרדה העובר לאורך גבול בינלאומי או בסמוך לו. מחסומים וגדרות אלו נבנים בדרך כלל בשביל לעזור לביקורת הגבולות (אנ'), במענה ראשוני במקרה הפרת ריבונות על ידי פלישה, בריסון הסתננות, סחר בבני אדם והברחות בלתי חוקיות. מספר גדרי גבול כאלו בנויים מטעמי הגנה או ביטחון. במקרים של גבול שנוי במחלוקת או לא ברור, הקמת גדר גבול יכול לשמש דה פקטו, באופן חד-צדדי, תביעה טריטוריאלית, שיכולה להחליף את תיחום הגבולות (אנ') הפורמלי. גדר גבול אינו מציין בדרך כלל את מיקום הגבול בפועל, והוא נבנה בדרך כלל באופן חד-צדדי על ידי מדינה אחת, ללא הסכמה או שיתוף פעולה של המדינה האחרת. דוגמאות לגדרות גבול כוללות את החומה הסינית העתיקה, חומת ברלין וגדר ההפרדה. בניית גדרות הגבול גדלה בתחילת המאה ה-21, והם משמשים כמחצית מכל גדרות הגבול שנבנו מאז סיום מלחמת העולם השנייה ב-1945. גבול ארצות הברית–קנדה אזור מפורז חומה חומת טראמפ מדיה וקבצים בנושא גדר גבול בוויקישיתוף "Around Globe, Walls Spring Up to Divide Neighbors". Reuters. 30 באפריל 2007. {{cite news}}: (עזרה) "Border to Border, Wall to Wall, Fence to Fence". Subtopia. "CityWalls". Erasmuspc. אורכב מ-המקור ב-2012-02-06. "Obama's Border Fence". NOW. PBS. 3 ביולי 2009. {{cite news}}: (עזרה) "Security Fences". The Atlantic Monthly. "Return of the Fence: Immigration crisis spurs renewed calls for border barrier". Fox News. 2014-07-09. ארכיון מ-2015-09-24. נבדק ב-2016-05-21. "Border Barrier". Frontline. ארכיון מ-2016-02-04. נבדק ב-2016-05-21. Friedman, Uri (19 במאי 2016). "A World of Walls". The Atlantic. ארכיון מ-2021-01-04. נבדק ב-20 במאי 2016. {{cite news}}: (עזרה) ערך זה הוא קצרמר בנושא גאוגרפיה ובנושא מדינות. אתם מוזמנים לתרום לוויקיפדיה ולהרחיב אותו.
מצר אנטארקטיק

מצר אנטארקטיק (באנגלית: Antarctic Sound; בדנית: Antarctic Sund) הוא מצר ים או פיורד, באזור ארץ המלך כריסטיאן העשירי, שבצפון-מזרח גרינלנד. המצר הוא חלק מאזור הפארק הלאומי צפון מזרח גרינלנד. מצר הים הוא למעשה פיורד שכיוונו מצפון-מערב לדרום-מזרח בין החוף הדרומי של פיורד קייזר פרנץ יוזף שמצפון, לבין ראשון של פיורד המלך אוסקר שמדרום. רוחבו המינימלי של המצר - 3 קילומטרים. המצר האנטארקטי מפריד בין החוף הצפון-מזרחי של ארץ זיס (חלק מגרינלנד), לבין החוף הדרום-מערבי של האי יימר. האי רות' ממוקם מדרום מערב לפתחו של המצר. אלפרד גבריאל נאת'ורסט גילה את המצר בשנת 1899, בעת שהפליג על ספינתו ה-"אנטארקטיק", במסגרת המשלחת השוודית שיצאה לחפש את השורדים של משלחת הכדורים הפורחים הארקטית של ס. א. אנדרי, משנת 1897. נאת'ורסט היה הראשונה שמיפה את המצר. שמו של המצר ניתן לו על אלפרד גבריאל נאת'ורסט. נאת'ורסט קרא למצר על שם ספינתו. • ARTHUR B. CLEAVES ; ERNEST F. FOX, Geology of the West End of Ymer Island, East Greenland, GSA Bulletin (1935) 46 (3): 463–488. https://doi.org/10.1130/GSAB-46-463 מפת אזור מצר אנטארקטיק הפלגה במצר אנטארקטיק, סרטון באתר יוטיוב קרחונים צפים במצר אנטארקטיק, סרטון באתר יוטיוב מפת אזור המצר
המרכז הלאומי לזכויות לסביות

המרכז הלאומי לזכויות לסביות (באנגלית: National Center for Lesbian Rights; בראשי תיבות: NCLR), לשעבר פרויקט זכויות לסביות (באנגלית: Lesbian Rights Project), הוא מוסד ללא כוונת רווח ומשרד עורכי דין אמריקאי, הדוגל במדיניות ציבורית הוגנת הנוגעת לזכויות להט"ב, מעניק סיוע משפטי חינם ללהט"בים, ומקיים אירועים חינוכיים קהילתיים בנושאים משפטיים להט"בים. בנוסף, הארגון מפעיל קו חם המספק מידע למתקשרים עם שאלות משפטיות הקשורות לנטייתם המינית או לזהותם המגדרית. מטה הארגון נמצא בסן פרנסיסקו, קליפורניה עם מטה משני בוושינגטון די. סי.. זהו הארגון היחיד בארצות הברית המוקדש לסוגיות משפטיות לסביות, והארגון הלסבי הלאומי הגדול ביותר מבחינת מספר חברים. מדיה וקבצים בנושא המרכז הלאומי לזכויות לסביות בוויקישיתוף אתר האינטרנט הרשמי של המרכז הלאומי לזכויות לסביות (באנגלית) המרכז הלאומי לזכויות לסביות, ברשת החברתית פייסבוק המרכז הלאומי לזכויות לסביות, ברשת החברתית אקס (טוויטר) המרכז הלאומי לזכויות לסביות, ברשת החברתית אינסטגרם "For gay rights movement, a key setback" (אורכב 04.03.2016 בארכיון Wayback Machine), New York Times. "Calif. Marriage Law Found Unconstitutional" (אורכב 17.02.2013 בארכיון Wayback Machine) The Associated Press and Fox News. Rostow, Anne (7 ביוני 2005). "NCLR earns its stripes". The Advocate. ארכיון מ-2018-09-13. נבדק ב-2021-03-29. {{cite news}}: (עזרה) "Same-Sex Couples Ask California Supreme Court to Strike Down Marriage Ban: California Supreme Court Hears Oral Arguments on March 4" (אורכב 04.03.2016 בארכיון Wayback Machine) Joint Pree Release with NCLR Zimmerman, Bonnie (2000). Lesbian histories and cultures: an encyclopedia. Taylor & Francis. p. 219. ISBN 9780815319207. ארכיון מ-2017-07-31. נבדק ב-2021-03-29. Van Gelder, Lindsy; Pamela Robin Brandt (1997). The Girls Next Door. Simon & Schuster. p. 38. ISBN 9780684839578. ארכיון מ-2014-01-03. נבדק ב-2021-03-29. ערך זה הוא קצרמר בנושא להט"ב ובנושא ארצות הברית. אתם מוזמנים לתרום לוויקיפדיה ולהרחיב אותו.
ISO/IEC 27017

ISO/IEC 27017 הוא תקן העוסק באבטחת מידע וניהול סיכוני אבטחת מידע בסביבת מחשוב ענן. שמו של התקן באנגלית: ISO/IEC 27017:2015 Information technology — Security techniques — Code of practice for information security controls based on ISO/IEC 27002 for cloud services. התקן כולל הנחיות לבניית בקרות לשירותי ענן, המהוות אמצעי הנועד למנוע או להקטין את ההסתברות להתרחשות אירועי פגיעה באבטחת מידע באמצעות: הרחבת הנחיות יישום בקרות המופיעות בתקן ISO/IEC 27002 ורלוונטיות לסביבת שירותי ענן. הוספת הנחיות ליישום בקרות ייעודיות לשירותי ענן. ההנחיות וההמלצות בתקן מתייחסות גם לספק שירותי ענן וגם ללקוח שירותי ענן. אבטחת המידע בסביבת מחשוב ענן מורכבת יותר מאבטחת מידע בארגון משום שאבטחת מידע בתוך ארגון היא בשליטת הארגון. השליטה באבטחת המידע בשירותי ענן, מתחלקת בין ספק שירותי הענן לבין הלקוח. נדרשת הגדרה של תחומי אחריות: לאילו נושאי אבטחה אחראי ספק שירותי הענן? לאילו נושאי אבטחה אחראי הלקוח? לאילו נושאי אבטחה יש אחריות משותפת? לאחר הגדרת תחומי האחריות נדרשת הגדרת מנגנוני בקרה משותפים והדדיים. גורמים נוספים ההופכים את אבטחת המידע במחשוב ענן למורכבת יותר הם: הלקוח והספק אינם בהכרח מאותה מדינה ועשויה להיות רגולציה שונה בין המדינות למשל בהקשר של נתונים בכלל ונתונים שנדרשת הגנת פרטיות עליהם בפרט. סביבת המחשוב של הלקוח משותפת באתר הספק ביחד עם סביבות עבודה של לקוחות אחרים. צריכה להיות הגנה מפני גישה לא מורשית של אנשים העובדים בארגונים אחרים לנתונים. התקן כולל הנחיות מורחבות לסביבת הענן למימוש 37 Controls המופיעים בתקן ISO/IEC 27002. בנוסף לכך נכללות בתקן הנחיות למימוש שבעה Controls ספציפיים למחשוב ענן, שאינם מופיעים בתקן ISO/IEC 27002 כמפורט להלן: מי אחראי על מה בתחומים האפורים בין ספק שירותי הענן ולבין לקוח שירותי הענן. הסרה או החזרה של משאבים בענן לאחר סיום החוזה בין הספק ללקוח. אבטחה והפרדה בין סביבת הלקוח לביין סביבות אחרות בענן. קביעת תצורת מכונות וירטואליות פעולות מנהליות ופרוצדרות מנהליות הקשורות בסביבת הענן. ניטור פעילות הלקוח בענן סנכרון והתאמה בין הסביבה הווירטואלית לבין סביבת הרשת בענן. התקן כולל 18 סעיפים. מבנה התקן ISO/IEC 27017:2015 הוא כמפורט להלן: Scope טווח Normative References Terms and definitions מושגים והגדרות Overview סקירה כללית Information security policies מדיניות אבטחת מידע Organization of information security מבנה אבטחת מידע Human resource security אבטחת מידע של משאבים אנושיים Asset management ניהול נכסי מחשוב Access control בקרת גישה Cryptography הצפנה Physical and environmental security אבטחה פיזית וסביבתית Operations security אבטחה תפעולית Communications security אבטחת תקשורת נתונים System acquisition, development and maintenance פיתוח, תחזוקה ורכישה של מערכות Supplier relationships Information security incident management ניהול אירועי אבטחת מידע Information security aspects of business continuity management היבטי אבטחת מידע של המשכיות עסקית Compliance התאמה לרגולציה ולתקינה מבנה התקן זהה למבנה התקן ISO/IEC 27018 וכמעט זהה למבנה התקן ISO/IEC 27002. ISO/IEC 27018 ISO ISO/IEC 27017:2015 Information technology — Security techniques — Code of practice for information security controls based on ISO/IEC 27002 for cloud services BSI group ISO/IEC 27017 — Security controls for cloud services לצורך ניהול
שרה באנט-וייזר

שרה באנט-וייזר (באנגלית: Sarah Banet-Weiser; נולדה ב-1966) היא חוקרת תקשורת אמריקאית. באנט-וייזר עוסקת במחקריה בנושאים של מגדר, תרבות פופולרית, גזע ואתניות. מאמריה פורסמו במספר כתבי עת מדעיים ובנוסף עבודותיה פורסמו בעיתונים כמו וול סטריט ג'ורנל, היא הייתה שותפה בעריכה של סדרת הספרים "Critical Cultural Communication" שיצאה מטעם ההוצאה לאור של אוניברסיטת ניו יורק. ב-1999 יצא ספרה "The Most Beautiful Girl in the World: Beauty Pageants and National Identity" החוקר את תרבות תחרויות היופי ואת הקשרן לנושאים כמו זהות לאומית, גזע ומגדר. ב-2012 הוציאה את הספר "Authentic™: The Politics of Ambivalence in a Brand Culture" החוקר את תרבות המותגים, הספר זכה בפרס "International Communication Association's Outstanding Book Award". באנט וייזר הייתה פרופסור בבית הספר לתקשורת ועיתונאות של אוניברסיטת דרום קליפורניה וכן הרצתה בבית הספר לכלכלה של לונדון ובבית הספר לתקשורת של אוניברסיטת פנסילבניה. Cable Visions - כתיבה משותפת עם סינתיה כריס ואנתוני פרייטאס. New York: NYU Press Academic (2007). Kids Rule!: Nickelodeon and Consumer Citizenship (Console-ing Passions). Durham: Duke University (2007). The Most Beautiful Girl in the World: Beauty Pageants and National Identity. Berkeley: University of California Press (1999). Authentic™: The Politics of Ambivalence in a Brand Culture,. New York: NYU Press (2012). ISBN 0814787142 Empowered: Popular Feminism and Popular Misogyny. Duke University Press Books (2018) Sarah Banet-Weiser, The Most Beautiful Girl in the World: Beauty Pageants and National Identity, 1999-09, ISBN 978-0-520-21791-1. (באנגלית) Authentic™, NYU Press (באנגלית אמריקאית) Sarah Banet-Weiser, Ph.D., www.asc.upenn.edu (באנגלית)
בוב ברטלט

אדוארד לואיס ברטלט (באנגלית: Edward Lewis Bartlett‏; 20 באפריל 1904 – 11 בדצמבר 1968), שנודע בשם בוב ברטלט, היה פוליטיקאי אמריקאי, שכיהן כאחד משני נציגיה הראשונים של מדינת אלסקה בסנאט של ארצות הברית בשנים 1959–1968. ברטלט נולד בסיאטל, בנם של אדוארד ואיידה פלורנס (לבית דוברספיק) ברטלט. לאחר שלמד באוניברסיטת וושינגטון בין השנים 1922–1924, השלים ברטלט את לימודיו הגבוהים באוניברסיטת אלסקה בפיירבנקס בשנת 1925, ואז החל את דרכו בפוליטיקה של ארצות הברית. עד 1933 היה כתב בעיתון "Fairbanks Daily News-Miner", ולאחר מכן שירת כמזכירו האישי של אנתוני דיימונד (אנ'), נציגהּ של טריטוריית אלסקה בבית הנבחרים של ארצות הברית. שלוש שנים אחר כך היה ליושב ראש הוועדה לפיצויי אבטלה באלסקה. ב-30 בינואר 1939 מינה אותו נשיא ארצות הברית פרנקלין דלאנו רוזוולט למזכיר טריטוריית אלסקה. בראשית 1945 החליף את דיימונד בגבעת הקפיטול, וייצג את אלסקה ללא זכות הצבעה במליאת הנבחרים במשך 14 שנה. בהמשך שירותו האזרחי היה נשיא איגוד השחפת באלסקה (Alaska Tuberculosis Association) והיה חבר במועצת המלחמה של המדינה. עם קבלתה של אלסקה לאיחוד ב-1959, היה לאחד משני הסנאטורים הראשונים מטעמה וייצג אותה בסנאט עד למותו בשלהי 1968. ברטלט היה בעל מוניטין של איש שקט בעל הישגים. בספריית הקונגרס מעריכים כי היו לו הצעות חוק רבות יותר מכל חבר אחר בהיסטוריה של הקונגרס האמריקאי. בטרם קבלת מעמד מדינה עבור אלסקה, ברטלט הגה חקיקה (בחסות חברי קונגרס אחרים), כגון "החוק להתרת בריאות הנפש באלסקה" משנת 1956. חלק מחקיקותיו כללו את הצעת החוק לבטיחות קרינה ו"חוק ברטלט", המחייב שכל הבניינים במימון פדרלי יהיו נגישים לנכים. ברטלט נפטר בעקבות ניתוח לב ב-11 בדצמבר 1968 בבית החולים קליבלנד קליניק שבקליבלנד. הוא נטמן בבית העלמין נורת'ן לייטס ממוריאל פארק שבפיירבנקס. בשנת 1971 הזמינה מדינת אלסקה את הפסל פליקס דה ולדון ליצור פסל ברונזה בדמותו של ברטלט השוכן בהיכל הפסלים הלאומי שבקפיטול. מדיה וקבצים בנושא בוב ברטלט בוויקישיתוף בוב ברטלט, באתר המדריך הביוגרפי של הקונגרס של ארצות הברית (באנגלית) בוב ברטלט, באתר "Find a Grave" (באנגלית)
פסטיבל גולדסטאר עיר הבירה חיפה

פסטיבל גולדסטאר עיר הבירה חיפה הוא פסטיבל בירה שהתקיים מדי שנה בחיפה. עד 2007 נערך הפסטיבל בפארק צ'ארלס קלור בתל אביב, ב-2008 הועתק מיקום הפסטיבל לחוף הסטודנטים בחיפה, לאחר מכן עבר הפסטיבל למגרשי אתוס בעיר. הפסטיבל התקיים יומיים ברצף, בימים רביעי וחמישי, והיה פתוח לקהל מעל גיל שמונה עשרה ללא תשלום. חברת "טמפו" שיווקה בפסטיבל את מגוון מותגי הבירה אותם היא מייצגת בדגש על "גולדסטאר". הפסטיבל משך אליו קהל של עשרות אלפי אנשים, ובעיקר צעירים, ושבר מספר שיאי גינס וביניהם "הבר הגדול בעולם" ו"הבר הגבוה בעולם". ב-2019 הופסק קיומו של הפסטיבל. מדי שנה הופיעו בפסטיבל מגוון מוזיקאים ולהקות. פסטיבל עיר הבירה פסטיבל (גולדסטאר) הבירה 2010 חיפה, באתר cafe.themarker.com בועז כהן, עיר הנוער ועיר הבירה בוטלו במתכונתן הנוכחית, באתר כלבו – חיפה והצפון, 1 ביוני 2019
Breathe (2 AM)

Breathe (2 AM) (בעברית: לנשום (2 לפנות בוקר)) הוא סינגל של הזמרת-יוצרתת האמריקאית אנה נאליק. השיר יצא לאור ב-18 בדצמבר 2004, על ידי חברת התקליטים קולומביה רקורדס, כסינגל הראשון מתוך אלבום הבכורה שלה Wreck of the Day השיר נכלל בכמה פסקולי תוכניות טלוויזיה שונות, דוגמת "האנטומיה של גריי", "מכושפות" ו"סמולוויל", ואף בסקפולי סרטים כמו "הרבה כמו אהבה ו"גריפין ופניקס". מידע על היצירה "Breathe (2 AM)" באתר מיוזיק בריינז סרטון השיר "Breathe (2 AM)" באתר יוטיוב Breathe (2 AM), genius, ‏2021-03-02 Anna Nalick - IMDb, imdb Anna Nalick: 'I Spent Years Telling People to Just Breathe And I Was Suffocating', billboard
וונדו

וונדו (שם מדעי: Heterobranchus longifilis) הוא מין של דג גרם ממשפחת השפמנוניים הקרוב לשפמנון המצוי החי בישראל ולעיתים מתרבה איתו. דג זה מצוי רק במקווי מים מתוקים באפריקה שמדרום לסהרה. הוונדו הוא דג המים המתוקים הגדול ביותר באפריקה הדרומית ומבין הגדולים שבמשפחתו (הוא קטן מהכריש השורי העולה לעיתים לנהרות אפריקה אך לרוב שוכן בים). הוא יכול להגיע לאורך של 1.5 מטר ולמשקל 55 ק"ג. דג זה בעל גוני חום-זית עד צהוב והסנפירים כהים בעוד הבטן לבנה. הוא בעל סנפירי חזה בשרניים וסנפירי גב ארוכים ובשרניים, שונים משל מרבית השפמנונים. גם הזנב עבה בעל אונות בולטות. דג זה יכול לשרוד בטבע מעל 12 שנה. השפמנון מתקיים לאורך אפריקה שמדרום לסהרה באזורי נהרות רחבים ואגמים טרופיים החל מדרום הנילוס ולאורך היבשת עד דרום אפריקה. בין השאר הוא מצוי בנהר וולטה, נהר ניז'ר, נהר בנו (אנ'), נהר גמביה, נהר סנגל, אומו, נהר קונגו, נהר זמבזי, ימת צ'אד, אגם טנגניקה, אגם אדוארד, אגם רוקאה (אנ') ואגם קריבה (אנ'). השפמנון הוא לא דג שכיח אף שאינו מצוי בסכנת הכחדה בטבע. הוא פעיל לרוב בלילה אז הוא יוצא לצוד. הוא מחפש על קרקעית הנהרות או האגמים טרף של חסרי חוליות או דגים איטיים שונים וכן חולייתנים קטנים שהוא חושף עם הבינים הארוכים שלו. כמו כן הוא אוכל נבלות שהוא מוצא. השפמנון בעל יכולת לנשום אוויר אם הוא מוצא מהמים, מה שמאפשר לו לשרוד פרקי זמן ארוכים מחוץ למים. באזורים מסוימים דג זה הפך למטרד מאחר שהוא צד ביעילות דגים קטנים ומתרבה במהירות. בשרו לא נחשב לטעים והוא לא נידוג למטרות מסחריות. מדיה וקבצים בנושא וונדו בוויקישיתוף וונדו, באתר ITIS (באנגלית) וונדו, באתר NCBI (באנגלית) וונדו, באתר האנציקלופדיה של החיים (באנגלית) וונדו, באתר FishBase (באנגלית) וונדו, באתר GBIF (באנגלית) וונדו באתר הרשימה האדומה של IUCN
יעילות אורית

יעילות אורית מוגדרת כיחס בין שטף האור הכולל המופק ממקור אור, לבין ההספק המושקע בייצור האור. היעילות נמדדת ביחידות לומן\וואט, וככל שערכה גבוה יותר, כך מקור האור יעיל יותר. יעילות אורית שונה מנצילות, שהיא היחס בין האנרגיה הכוללת המופקת בתהליך לבין האנרגיה שמושקעת בו, ונמדדת באחוזים. היעילות האורית של בעירה, מקור האור המלאכותי הראשון, היא נמוכה מאוד. נורת להט היא בעלת נצילות גבוהה יותר מבעירה, אך עדיין נמוכה מאוד. קיימים כיום סוגי נורות בעלות יעילות אורית גבוהה בהרבה, כגון: נורה פלואורסצנטית, נורה פלואורסצנטית קומפקטית, לד ועוד. ראו "מונחים בסיסיים" בתוך תאורה יעילה, נוחה ואפקטיבית תוך חיסכון בהוצאות החשמל, חברת חשמל, 2009
יוהאן

יוהאן (בנורווגית: Yohan – Barnevandrer) הוא סרט פנטזיה נורווגי, הסרט מבוסס על סיפור אמיתי של ילד נווד בנורווגיה. את שיר הנושא של הסרט שרה קרולה הגקוויסט, בסרט הופיעו בין היתר מורטן הארקט ואלכסנדר ריבאק. יוהאן, ילד בן עשר שגדל בחווה במערב אגדר בסוף העשור הראשון של המאה ה-19, עקב המצב של משפחתו המתמודדת עם מצוקה כלכלית הוא רוקם תוכנית לעזור למשפחתו אך אחיו הגדול והקנאי מוכר אותו לעבודה עבור חקלאי. אתר האינטרנט הרשמי של יוהאן (בנורווגית) "יוהאן", במסד הנתונים הקולנועיים IMDb (באנגלית) "יוהאן", במסד הנתונים הקולנועיים KinoPoisk (ברוסית)
פוליאסטר

פוליאסטר הוא שם כללי לפולימר אורגני המכיל קבוצת פעילות אסטרית. אף על פי שפוליאסטר קיים בטבע, בדרך כלל המונח מתייחס למשפחה רחבה של פוליאסטרים סינתטיים הכוללת פוליקרבונט ופוליאתילן טרפתאלט (PET). הפוליאסטר הסינתטי הראשון, גליצרין פאטייט, הוכנס לשימוש במלחמת העולם הראשונה לבגדים חסיני-מים. הפוליאסטר הטבעי היה ידוע לאדם כבר מ-1830. שימוש נפוץ במילה פוליאסטר מתייחס לבגדים שנארגו מסיבי פוליאסטר. לבגדי פוליאסטר יש תחושה פחות טבעית מבדים טבעיים (כמו כותנה). סיבי פוליאסטר נארגים לעיתים קרובות יחד עם כותנה לשם ייצור אריג המשלב את היתרונות של שני חומרי הגלם. סיבים (מיקרו-סיבים) לאריגים. בקבוקים סרטי צילום (אחרי צלולוזה, הפוליאסטר הפך למרכיב החשוב ביותר למצע הסרט). מטריצה לחומרים מורכבים (כמו פיברגלס). מרכיב במסכי גביש נוזלי (LCD). הולוגרמות יריעות לבידוד מנועים מסננים מרכיב בסרט חשמל מבודד שטיחים. ציפוי רהיטים. הפוליאסטר הגבישי-נוזלי הוא הפולימר הגבישי-נוזלי הראשון שנעשה בו שימוש בתעשייה, זאת מכיוון שיש לו מאפיינים מתאימים והתנגדות טובה לחום. מסיבה זו משתמשים בהם לחותמים מתכלים במנועי סילון. לעיתים קרובות נעשה שימוש בשרף של פוליאסטר המתקשה לאחר חימום ליציקות שונות: בריקוע של סיבי פיברגלס למשטח, וכמסנן שאינו עשוי ממתכות. ביישומים כאלה, פולימריזציה יוזמת תגובות אקסותרמיות שמשלבות על-תחמוצות אורגניות כמו על-תחמוצת קטון (methyl ethyl ketone peroxide) ועל-תחמוצת בנזואיל (benzoyl peroxide). סינתזה של פוליאסטר מושגת בדרך כלל על ידי ריאקציית עיבוי פולימרים. השיטה הקלאסית היא אלכוהול וחומצה קרבוקסילית שמגיבים ויוצרים אסטר קרבוקסילי. כדי לאסוף את הפולימר יש לאסוף את המים שנוצרים מהריאקציה בלי הרף על ידי אזיאוטרופ. מדיה וקבצים בנושא פוליאסטר בוויקישיתוף פוליאסטר, באתר אנציקלופדיה בריטניקה (באנגלית)
קלרה סאות'רן

קלרה סאות'רן (באנגלית: Clara Southern‏; 3 באוקטובר 1860 – 15 בדצמבר 1940) הייתה אמנית אוסטרלית הקשורה לאסכולת היידלברג, הידועה גם בשם האימפרסיוניזם האוסטרלי. היא הייתה פעילה בין השנים 1883 עד למותה בשנת 1940. קלרה סאות'רן נולדה בקינטון (אנ'), ויקטוריה, בשנת 1860, הבכורה מבין שישה ילדים. היא הייתה בתם של סוחר עצים וחקלאי ג'ון סאות'רן וג'יין אליוט. סאות'רן למדה בבית הספר לעיצוב, בגלריה הלאומית של ויקטוריה בהנהלת אוסוולד רוז קמפבל ובגלריה הלאומית של בית הספר לאמנות בויקטוריה (אנ') בהנהלת ג'ורג' פולינגסבי ופרדריק מק'קבין. כשהייתה במלבורן היא חלקה סטודיו בגרוסוונור צ'יימברס (אנ'), עם ג'יין סאת'רלנד וטום רוברטס משנת 1888 היא העבירה שיעורי אמנות בסטודיו שלה, והצטרפה באופן קבוע לעמיתיה מאסכולת היידלברג בטיולי ציור בחוץ (אנ') בהיידלברג (אנ') ובאיגלמונט (אנ'). ב-1908 הקימה קהילה אמנותית של ציירי נוף צעירים יותר בוורנדיט (אנ'), עיירה בירה, כ-30 ק"מ ממלבורן. הקהילה כללה את פנלי בויד והרולד הרברט (אנ'). המורה והמנטור שלה וולטר ווית'רס ביקר אותה לעיתים קרובות בוורנדיט כדי לצייר את הנוף. שם יצרה את 'אוונסונג' ו'פינה מגניבה', ועודדה אמנים צעירים רבים לבקר בסטודיו שלה. בשלב מסוים היא נחשבה לאמנית הנוף הבולטת במלבורן. ב-9 בנובמבר 1905 התחתנה קלרה סאות'רן עם הכורה המקומי ג'ון ארתור פלין בכנסיית סנט ג'ון האנגליקנית בבלקבורן (אנ'). יחד הם בנו בית, ואחר כך סטודיו, בבליית' בנק, וורנדיט. גם לאחר נישואיה, היא המשיכה להציג בשמה הידוע. הציור "חוות דבורים ותיקה", המוחזק על ידי הגלריה הלאומית של ויקטוריה היא אחת מיצירותיה הידועות ביותר. הוא היה אחד מ-56 הציורים שנכללו בציוריו האוסטרליים הקלאסיים של לויד אוניל, ושימש כאיור הכריכה לספרו של קיי שפר משנת 1988, "נשים והערבה: כוחות התשוקה במסורת התרבותית האוסטרלית". סאות'רן הייתה חברה באגודת האמנים הוויקטוריאנית (אנ'), באיגוד האמנות האוסטרלי (אנ'), באגודת מלבורן של נשים ציירות ופסלות (אנ'), באגודת עשרים ציירי מלבורן (אנ') ובמועדון ליסאום (אנ'). היא סללה את הדרך למעורבות נשים באמנויות, והחברה הנשית הראשונה באיגוד האמנים האוסטרלי. קלרה תמכה גם במאמצי הצדקה והסיוע, ותמכה בויולט טיג ובאחותה אונה בתערוכה עבור אספקת המים של מיסיון הרמנסבורג במרכז אוסטרליה (אנ'). שריפות שפרצו היוו סיכון הרסני בעיירתה וורנדיט. לרוע המזל זמן מה לאחר שעברה אל ביתה החדש הבית אבד בשריפה. נכתב עליה ב-1914: "העלמה קלרה סאות'רן (גברת ג'יי פלין) היא "מלחינה" מקורית של הנוף האוסטרלי בצבע, אשר על ידי השימוש המיומן ביותר בפיגמנטים שלה, היא הבינה אותו במלוא יופיו וקסמו...אנחנו כמעט יכולים לשמוע את הרוח נאנחת ומתייפחת בין עציה ואת אותה תנועת חיים חטופה מתחת לסבך היפהפה שציירה. הנופים שלה הם באמת ליריים, מלאים ברגש ובתחושה." - 'ציירת לירית', "קינטון גרדיאן", 14 במרץ 1914. קלרה סאות'רן נפטרה במלבורן ב-15 בדצמבר 1940. מדיה וקבצים בנושא קלרה סאות'רן בוויקישיתוף Clara Southern :: biography at :: at Design and Art Australia Online, www.daao.org.au Duke, Anne. "Southern, Clara (1860–1940)". Australian Dictionary of Biography. National Centre of Biography, Australian National University. Retrieved 31 March 2018. Artist's Footsteps, www.artistsfootsteps.com Victorian Artists Society-VAS Gallery, Clara Southern, vasgallery.org.au (ב־Australian English) "A LYRICAL PAINTER". Kyneton Guardian (Vic. : 1870 - 1880; 1914 - 1918). 14 March 1914. p. 2